               EUROOPAN KOMISSIO
            Bryssel 20.4.2020
            COM(2020) 154 final
            2020/0061(NLE)
            Ehdotus
            NEUVOSTON PÄÄTÖS
            Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 13. kokouksessa Euroopan unionin puolesta otettavasta kannasta liikkuvan kaluston melua koskevaan UTP-määräykseen, tavaravaunuja koskevaan UTP-määräykseen ja kalustoyksiköiden merkintöjä koskevaan UTP-määräykseen tehtävien muutosten hyväksymiseen sekä kunnossapidosta vastaavien yksiköiden (ECM) sertifiointia ja tarkastamista koskevien sääntöjen ja kalustorekistereitä koskevien eritelmien kokonaisvaltaisen tarkistuksen hyväksymiseen

               PERUSTELUT

               1.Ehdotuksen kohde

               Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission (CTE) 13. kokous pidetään Bernissä 16.–17. kesäkuuta 2020. Kokouksen esityslistalla on muun muassa

               –ehdotus liikkuvan kaluston melua koskevan UTP-määräyksen muuttamisesta,

               –ehdotus tavaravaunuja koskevan UTP-määräyksen muuttamisesta,

               –ehdotus kalustoyksiköiden merkintöjä koskevan UTP-määräyksen muuttamisesta,

               –ehdotus kunnossapidosta vastaavien yksiköiden sertifiointia ja tarkastamista koskevien sääntöjen (ECM-säännöt) kokonaisvaltaisesta tarkistamisesta, ja

               –ehdotus kalustorekistereitä koskevien eritelmien kokonaisvaltaisesta tarkistamisesta.

               Unionin puolesta edellä mainittuihin CTE:n päätöksiin otettava kanta on vahvistettava neuvoston päätöksellä SEUT-sopimuksen 218 artiklan 9 kohdan nojalla.

               2.Ehdotuksen tausta

               2.1.Kansainvälisiä rautatiekuljetuksia koskeva yleissopimus (COTIF)

               Kansainvälisiä rautatiekuljetuksia koskeva 9. toukokuuta 1980 tehty yleissopimus, sellaisena kuin se on muutettuna 3. kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, on kansainvälinen sopimus, jossa sopimuspuolina ovat sekä unioni että 25 jäsenvaltiota (ainoastaan Kypros ja Malta puuttuvat).

               Euroopan unioni liittyi COTIF-yleissopimukseen 16. kesäkuuta 2011 annetulla neuvoston päätöksellä 2013/103/EU
                  1
               . Mainitun päätöksen liitteessä III vahvistetaan neuvoston, jäsenvaltioiden ja komission sisäinen järjestely OTIFin menettelyissä. Liitteessä III olevan 3.1 kohdan mukaisesti komissio äänestää unionin puolesta, jos esityslistalla on asioita, jotka kuuluvat unionin yksinomaiseen toimivaltaan.

               COTIF-yleissopimuksen 2 artiklan 1 §:n mukaan OTIFin tavoitteena on edistää, parantaa ja helpottaa kansainvälistä rautatieliikennettä joka suhteessa erityisesti laatimalla yhtenäiset oikeudelliset järjestelyt kansainvälistä rautatieliikennettä koskevan oikeuden eri aloja varten. Lisäksi COTIF-yleissopimuksella hallinnoidaan OTIFin johtamista, tavoitteita ja tehtäviä sekä suhteita sopimuspuoliin ja järjestön toimintaa yleensäkin.

               COTIF-yleissopimuksessa käsitellään siis useita rautatielainsäädäntöön kuuluvia oikeudellisia ja teknisiä rautatiekysymyksiä, ja se jakautuu kahteen osaan: itse yleissopimus, jolla hallinnoidan OTIFin johtamista, ja sen kahdeksan liitettä (mukaan luettuna uusi liite H, joka hyväksytään OTIFin tulevassa 13. yleiskokouksessa), joissa vahvistetaan yhtenäinen rautatielainsäädäntö:

               –Liite A – Sopimus matkustajien kansainvälisestä rautatiekuljetuksesta (CIV)

               –Liite B – Sopimus tavaran kansainvälisestä rautatiekuljetuksesta (CIM)

               –Liite C – Vaarallisten aineiden kansainvälinen rautatiekuljetus (RID)

               –Liite D – Sopimukset vaunujen käytöstä kansainvälisessä rautatieliikenteessä (CUV)

               –Liite E – Sopimus infrastruktuurin käytöstä kansainvälisessä rautatieliikenteessä (CUI)

               –Liite F – Yhtenäiset säännökset kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä (APTU UR)

               –Liite G – Yhtenäiset säännökset kansainvälisessä liikenteessä käytettäväksi tarkoitetun rautatiekaluston teknisestä hyväksymisestä (ATMF UR)

               –Liite H – Yhtenäiset säännökset junien turvallisesta liikennöinnistä kansainvälisessä liikenteessä (EST UR).

               Teknisestä yhteentoimivuudesta on olemassa 12 yhtenäistä teknistä määräystä eli UTP-määräystä, jotka perustuvat liitteisiin F ja G. COTIF-yleissopimuksen mukaisilla UTP-määräyksillä on sama tarkoitus kuin EU:n yhteentoimivuuden teknisillä eritelmillä (YTE:t), jotka koskevat kansainväliseen liikenteeseen pääsyä.

               COTIF-yleissopimuksen 47 sopimusvaltiosta 42, mukaan lukien jo mainitut 25 EU:n jäsenvaltiota, soveltaa liitteitä F ja G.

               2.2.OTIFin teknisten kysymysten asiantuntijakomissio

               CTE-asiantuntijakomissio on COTIF-yleissopimuksen 13 artiklan 1 §:n f kohdassa perustettu elin. Siihen kuuluvat OTIFin jäsenvaltiot, jotka soveltavat yleissopimuksen liitteitä F ja G (APTU ja ATMF).

               CTE:llä on toimivalta rautateiden yhteentoimivuutta ja teknistä yhdenmukaistamista sekä teknisiä hyväksymismenettelyjä koskevissa asioissa. Se kehittää APTU- ja ATMF-liitteitä ja yhtenäisiä säännöksiä, joita sovelletaan kansainvälisessä liikenteessä käytettäviksi tarkoitettuun rautatiekalustoon ja joissa käsitellään erityisesti seuraavia seikkoja:

               ·kalustoyksiköitä ja infrastruktuuria koskevien teknisten määräysten hyväksyminen ja normien vahvistaminen;

               ·kalustoyksiköiden vaatimustenmukaisuuden arviointimenettelyt;

               ·kalustoyksiköiden huoltoa koskevat määräykset;

               ·junien kokoonpanoa koskevat velvollisuudet ja kalustoyksiköiden turvallinen käyttö;

               ·riskinarviointia koskevat määräykset;

               ·rekistereitä koskevat eritelmät.

               CTE:llä on nykyään pysyvä työryhmä (WG TECH), jonka tehtävänä on valmistella CTE:n päätökset.

               COTIF-yleissopimuksen 20 artiklan 1 §:n b kohdan nojalla ja liitteessä F (APTU) olevan 6 artiklan mukaisesti CTE on toimivaltainen hyväksymään tai muuttamaan UTP-määräyksiä. Liitteen G (ATMF) 13 artiklan 1, 4 ja 5 §:n mukaisesti CTE:llä on myös toimivalta tehdä päätöksiä kansallisten kalustoyksikkörekistereiden (NVR) hyväksymisestä, muuttamisesta, yhdistämisestä tai peruuttamisesta. ATMF:n 15 artiklan 2 §:n mukaisesti CTE on lisäksi toimivaltainen hyväksymään ja muuttamaan kunnossapidosta vastaavien yksiköiden (ECM) sertifiointia ja tarkastamista koskevia sääntöjä.

               2.3.Säädösten antaminen CTE:ssä

               APTU:n 6 artiklan mukaisesti CTE:n on päätettävä, hyväksytäänkö UTP-määräys tai määräys sen muuttamisesta yleissopimuksen 16 ja 20 artiklan sekä 33 artiklan 6 §:n mukaisesti. UTP-määräysten tavanomainen hyväksymismenettely voi kestää noin puolitoista vuotta.

               2.4.Suunnitellut säädökset, jotka CTE:n on määrä hyväksyä 16.–17. kesäkuuta 2020 pidettävässä kokouksessaan

               2.4.1.Liikkuvan kaluston melua, tavaravaunuja ja kalustoyksiköiden merkintöjä koskevien UTP-määräysten muuttaminen

               OTIFin yhtenäiset tekniset määräykset (Uniform Technical Prescriptions) eli UTP-määräykset ovat teknisiä eritelmiä, jotka perustuvat rautatiekaluston rakentamista ja toimintaa koskeviin COTIF-yleissopimuksen periaatteisiin, tavoitteisiin ja menettelyihin, ja niiden ensisijaisena tavoitteena on saavuttaa mahdollisimman suuri yhteentoimivuus. OTIFin UTP-määräyksillä on siis sama tarkoitus kuin yhteentoimivuutta koskevilla EU:n teknisillä eritelmillä (YTE:t).

               Jotta voidaan varmistaa Euroopan unionin lainsäädännön mukaisesti hyväksyttyjen kalustoyksikköjen ja ATMF:n 3 a artiklan mukaisesti kansainväliseen liikenteeseen hyväksyttyjen kalustoyksikköjen vastaavuus, on tarpeen, että Euroopan unionin YTE:t ja COTIFin UTP-määräykset säilyvät yhdenmukaisina.

               CTE:n hyväksyttäviksi ehdotetuilla muutoksilla varmistetaan ATMF:n määrittelemän täydellisen vastaavuuden jatkuminen Euroopan unionin säännösten ja COTIFin määräysten välillä.

               ·Liikkuvan kaluston melua koskeva UTP-määräys

               Liikkuvan kaluston melua koskeva UTP-määräys sisältää liikkuvan kaluston melupäästöjä koskevat perus- ja lisävaatimukset. Vaatimukset vastaavat nykyään komission asetuksessa (EU) N:o 1304/2014
                  2
                esitettyä melua koskevaa YTE:tä. UTP-määräykseen ehdotettujen muutosten tavoitteena on antaa osapuolille mahdollisuus rajoittaa sellaisten vanhojen vaunujen käyttöä, jotka eivät ole nykyaikaisten ohiajomelua koskevien vaatimusten mukaisia, tietyillä radoilla, joilla melu on ongelma.

               Komissio hyväksyi 16. toukokuuta 2019 komission asetuksen (EU) N:o 1304/2014 muutoksen
                  3
               , jolla laajennetaan unionin melu-YTE:n soveltamisalaa ja otetaan käyttöön infrastruktuurin osalta hiljaisempi reitti -lähestymistapa, jota sovelletaan vuodesta 2024 alkaen kaikkialla EU:ssa. Tulevaan melua koskevaan UTP-määräykseen ei sisälly hiljaisen reitin määritelmää, ja hiljaisen reitin määrittäminen on EU:n ulkopuolisten sopimusvaltioiden harkintavallassa. Tätä poikkeamista EU:n YTE:stä ei kuitenkaan pidetä EU:n kannalta haitallisena edellyttäen, että hiljaisten reittien käyttöönoton aloituspäivä on yhdenmukainen EU:n aloituspäivän kanssa, sillä EU:sta tai EU:hun suuntautuvaan liikenteeseen ei aiheudu vaikutuksia.

               Liikkuvan kaluston melua koskevan UTP-määräyksen muuttamisesta hyväksyttävän CTE:n päätöksen tarkoituksena on säilyttää kyseisen määräyksen vastaavuus, sellaisena kuin se on määritelty ATMF:ssä, komission asetuksessa (EU) N:o 1304/2014, sellaisena kuin se on muutettuna vuonna 2019, esitetyn melu-YTE:n kanssa.

               Päätelmä: Euroopan unioni voi äänestää OTIFin ehdottaman, liikkuvan kaluston melua koskevaan UTP-määräykseen tehtävän muutoksen puolesta.

               ·Tavaravaunuja koskeva UTP-määräys

               Tavaravaunuja koskevassa UTP-määräyksessä vahvistetaan kuorma-autojen kuljettamiseen tarkoitettuja kalustoyksikköjä koskevat vaatimukset. Vaatimukset vastaavat nykyään komission asetuksessa (EU) N:o 321/2013
                  4
                esitettyä tavaravaunuja koskevaa YTE:tä.

               Komissio hyväksyi 16. toukokuuta 2019 komission asetuksen (EU) N:o 321/2013 muutoksen
                  5
               .

               Tavaravaunuja koskevan UTP-määräyksen muuttamisesta hyväksyttävän CTE:n päätöksen tarkoituksena on säilyttää kyseisen määräyksen vastaavuus komission asetuksen (EU) N:o 321/2013, sellaisena kuin se on äskettäin muutettuna, kanssa.

               Päätelmä: Euroopan unioni voi äänestää OTIFin ehdottaman, tavaravaunuja koskevaan UTP-määräykseen tehtävän muutoksen puolesta.

               ·Kalustoyksikön merkintöjä koskeva UTP-määräys

               Kalustoyksikön merkintöjä koskevassa UTP-määräyksessä vahvistetaan vaunujen merkintöjä koskevat vaatimukset. Kyseisellä UTP-määräyksellä ei ole vastaavaa Euroopan unionin yhteistä YTE:ää.

               Kyseisen UTP-määräyksen 1–6 jakso vastaa nykyisin käyttötoimintaa ja liikenteen hallintaa koskevan YTE:n lisäystä P (päätöksen 2007/756/EY, sellaisena kuin se on viimeksi muutettuna päätöksellä 2012/757/EU, liite I
                  6
               ) ja 7–18 jakso vastaa EU:n NVR-eritelmien (komission päätös 2007/756/EY
                  7
               ) lisäystä 6.

               Komissio hyväksyi uuden käyttötoimintaa ja liikenteen hallintaa koskevan YTE:n 16. toukokuuta 2019 komission asetuksella (EU) N:o 2019/773
                  8
                ja uuden eurooppalaisen kalustorekisterin 25. lokakuuta 2018 komission päätöksellä (EU) 2018/1614
                  9
               .

               CTE:n päätöksen tarkoituksena on muuttaa kalustoyksikön merkintöjä koskevaa UTP-määräystä siten, että se vastaa jatkossakin seuraavia:

               –komission täytäntöönpanoasetuksen (EU) 2019/773 (käyttötoimintaa ja liikenteen hallintaa koskeva YTE) lisäyksessä H olevat 1–6 kohta, sellaisena kuin asetus on äskettäin muutettuna,

               –komission täytäntöönpanopäätöksen (EU) 2018/1614 (EVR) lisäyksessä 6 olevat 7–18 kohta.

               Päätelmä: Euroopan unioni voi äänestää OTIFin ehdottaman, kalustoyksikön merkintöjä koskevaan UTP-määräykseen tehtävän muutoksen puolesta.

               2.4.2.Kunnossapidosta vastaavia yksiköitä (ECM) koskevien eritelmien kokonaisvaltainen tarkistaminen

               Kunnossapidosta vastaavien yksiköiden sertifiointijärjestelmässä vahvistetaan vaatimukset ja arviointiperusteet, joita sovelletaan kunnossapidosta vastaaviin yksiköihin tavaravaunujen osalta. Järjestelmä vastaa nykyään komission asetusta (EU) N:o 445/2011
                  10
               .

               Komissio antoi 16. toukokuuta 2019 uuden komission asetuksen (EU) 2019/779
                  11
               , jolla kumotaan ja korvataan komission asetus (EU) N:o 445/2011 ja laajennetaan ECM-sertifiointi koskemaan kaikentyyppisiä kalustoyksiköitä 16. kesäkuuta 2020 alkaen.

               CTE:n päätöksen, jolla muutetaan ATMF:n liitettä A ”Kunnossapidosta vastaavien yksiköiden sertifiointia ja tarkastamista koskevat säännöt”, tarkoituksena on säilyttää ATMF:n 3 a artiklan 5 §:ssä määritelty vastaavuus 16. toukokuuta 2019 annetun komission asetuksen (EU) 2019/779 kanssa.

               Jotta voidaan varmistaa ATMF:n 3 a artiklan 5 §:ssä määritellyn Euroopan unionin sääntöjen ja COTIFin sääntöjen välisen vastaavuuden jatkuminen, COTIFin sääntöjä olisi muutettava. On huomattava, että vastaavuus taataan ainoastaan tavaravaunujen osalta.

               Nykyisiin COTIFin sääntöihin verrattuna CTE:n ehdottama teksti ei merkittävästi muuta sertifiointiin liittyviä vastuualueita tai vaatimuksia, jotka kunnossapidosta vastaavien yksiköiden on täytettävä. Uuden tekstin päätavoitteena on laajentaa sertifioinnin soveltamisala aikaisemmasta sertifioinnista, joka rajoittui tavaravaunujen ECM-sertifiointiin, kaikentyyppisiin kalustoyksiköihin.

               Tiivistelmä:

               –ECM-sertifiointi on edelleen pakollinen kaikille kunnossapidosta vastaaville yksiköille tavaravaunujen osalta, ja

               –ECM-sertifiointi laajennetaan koskemaan kunnossapidosta vastaavien yksiköiden sertifiointia kaikkien muidenkin kalustoyksiköiden osalta. ECM-sertifiointi olisi sen vuoksi pääsääntöisesti pakollinen seuraavin poikkeuksin:

               –Rautatieyritykset, joiden huoltamat kalustoyksiköt, muut kuin tavaravaunut, ovat ainoastaan niiden omassa käytössä, on vapautettu pakollisesta ECM-sertifioinnista. Tällöin asianomaisen valtion toimivaltaisen viranomaisen on varmistettava, että ehdotuksen liitteessä II esitettyjä yleisiä vaatimuksia ja perusteita noudatetaan.

               Näin ollen ja riippumatta siitä, onko sertifiointi pakollista tietylle kunnossapidosta vastaavalle yksikölle, kaikkien kunnossapidosta vastaavien yksiköiden, myös sellaisten, joita ulkopuoliset sertifiointielimet eivät ole sertifioineet, on täytettävä yleiset vaatimukset ja perusteet, joilla varmistetaan kunnossapidon vähimmäistaso ja jotka esitetään ehdotuksen liitteessä II.

               Päätelmä: Euroopan unioni voi äänestää sen puolesta, että kunnossapidosta vastaavien yksiköiden (ECM) eritelmiä tarkistetaan kokonaisvaltaisesti OTIFin ehdotuksen mukaisesti edellyttäen, että tämän asiakirjan liitteessä määritellyt muutokset sisällytetään COTIFin tekstiin.

               2.4.3.Kansallisia kalustorekistereitä koskevien eritelmien tarkistaminen kokonaisuudessaan

               OTIFin sääntöjen mukaan nykyään sovellettavat NVR-eritelmät vastaavat komission päätöksessä 2007/756/EY esitettyjä eritelmiä.

               Neljännen rautatiepaketin yhteydessä komissio antoi komission täytäntöönpanopäätöksen (EU) 2018/1614. Sillä kumotaan komission päätös 2007/756/EY, päivitetään EU:n kansallisia kalustorekistereitä koskevat eritelmät ja vahvistetaan eritelmät eurooppalaista kalustorekisteriä (EVR) varten, joka korvaa kansalliset kalustorekisterit vuodesta 2021 alkaen.

               NVR-eritelmien muuttamista koskevan CTE:n päätöksen taustalla on komission täytäntöönpanopäätöksen (EU) 2018/1614 hyväksyminen.

               Vuoteen 2021 mennessä EU:n jäsenvaltiot yhdistävät voimansa ja hallinnoivat kalustoyksikkölupia ja -hyväksyntöjä sekä asiaan liittyviä tietoja yhteisen rekisterin kautta. Kyseessä on tuleva eurooppalainen kalustorekisteri (EVR), joka korvaa EU:n 25 jäsenvaltion entiset kansalliset kalustoyksikkörekisterit (NVR). OTIFin yhteydessä EVR:stä tulisi näin ollen NVR koko EU:n alueen osalta. EVR voidaan antaa sellaisten kalustoyksiköiden käyttöön, jotka tulevat muista maista ja erityisesti niistä EU:n naapuruuspolitiikan piiriin kuuluvista maista, jotka ovat sitoutuneet panemaan EU:n lainsäädännön täytäntöön EU:n kanssa tehdyillä kahdenvälisillä sopimuksilla (esim. Norja, Sveitsi ja Länsi-Balkan). OTIFin muut jäsenet voivat pyytää kulkuneuvojen rekisteröintiä EVR:ään sillä edellytyksellä, että kalustoyksiköt hyväksytään kansainväliseen liikenteeseen.

               Päätelmä: Euroopan unioni voi äänestää sen puolesta, että kansallisten kalustorekistereiden (NVR) eritelmiä tarkistetaan kokonaisuudessaan OTIFin ehdotuksen mukaisesti edellyttäen, että tämän asiakirjan liitteessä määritellyt muutokset sisällytetään OTIFin tekstiin.

               2.5.Unionin toimivalta ja äänioikeudet

               Euroopan unionin liittymistä COTIF-yleissopimukseen koskevan Euroopan unionin ja Valtioiden välisen kansainvälisten rautatiekuljetusten järjestön välisen, 16. kesäkuuta 2011 tehdyllä neuvoston päätöksellä hyväksytyn sopimuksen 6 artiklan mukaan:

               ”1. Kun päätetään asioista, joissa unionilla on yksinomainen toimivalta, unioni käyttää yleissopimuksen mukaista jäsenvaltioidensa äänioikeutta.

               2. Kun päätetään asioista, joissa unionilla on jäsenvaltioidensa kanssa jaettu toimivalta, joko unioni tai sen jäsenvaltiot äänestävät.

               3. Jollei yleissopimuksen 26 artiklan 7 §:stä muuta johdu, unionilla on äänimäärä, joka vastaa niiden unionin jäsenvaltioiden äänimäärää, jotka ovat myös yleissopimuksen osapuolia. Kun unioni äänestää, sen jäsenvaltiot eivät äänestä.”

               Unionin oikeuden nojalla unionilla on yksinomainen toimivalta rautatieliikenteeseen liittyvissä asioissa, joissa COTIF-yleissopimus tai sen johdosta annetut oikeudelliset säädökset voivat vaikuttaa voimassa oleviin unionin sääntöihin tai muuttaa niiden ulottuvuutta.

               Muutosten hyväksyminen vaikuttaa selvästi unionin sääntöihin, koska toimenpiteen tavoitteena on saattaa melua koskeva UTP-määräys komission täytäntöönpanoasetuksen (EU) 2019/776, tavaravaunuja koskeva UTP-määräys komission täytäntöönpanoasetuksen (EU) 2019/774, kalustoyksiköiden merkintöjä koskeva UTP-määräys komission täytäntöönpanoasetuksen (EU) 2019/773, ECM-säännöt komission täytäntöönpanoasetuksen (EU) 2019/779 ja NVR-eritelmät komission täytäntöönpanopäätöksen (EU) 2018/1614, sellaisina kuin mainitut säädökset ovat äskettäin muutettuina, mukaisiksi.

               Koska unionilla on yksinomainen toimivalta viiden edellä mainitun CTE:n päätöksen soveltamisalaan kuuluvissa asioissa, unioni, jota edustaa komissio, käyttää äänestysoikeuttaan näiden viiden päätöksen hyväksymisen osalta.

               3.Unionin puolesta otettava kanta

               Unionin olisi kaikista edellä esitetyistä syistä äänestettävä ehdotuksen puolesta.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen vai kyseisen sopimuksen osapuoli
                  12
               .

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  13
               .

               4.1.2.Soveltaminen käsiteltävänä olevassa asiassa

               Säädökset, jotka CTE:n on määrä antaa, ovat säädöksiä, joilla on oikeusvaikutuksia. Suunnitelluilla säädöksillä on oikeusvaikutuksia, koska niillä muutetaan OTIFin oikeudellista kehystä saattamalla COTIF-yleissopimuksen UTP-määräykset vastaamaan EU:n YTE:itä sekä ECM-säännöt ja kansallisten kalustorekistereiden eritelmät vastaamaan asianomaisia EU:n täytäntöönpanosäädöksiä ja ne sitovat unionia.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun päätöksen pääasiallinen tavoite ja sisältö liittyvät rautatieliikenteeseen.

               Sen vuoksi ehdotetun päätöksen aineellinen oikeusperusta on SEUT-sopimuksen 91 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 91 artikla yhdessä SEUT-sopimuksen 218 artiklan 9 kohdan kanssa.

               2020/0061 (NLE)

               Ehdotus

               NEUVOSTON PÄÄTÖS

               Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 13. kokouksessa Euroopan unionin puolesta otettavasta kannasta liikkuvan kaluston melua koskevaan UTP-määräykseen, tavaravaunuja koskevaan UTP-määräykseen ja kalustoyksiköiden merkintöjä koskevaan UTP-määräykseen tehtävien muutosten hyväksymiseen sekä kunnossapidosta vastaavien yksiköiden (ECM) sertifiointia ja tarkastamista koskevien sääntöjen ja kalustorekistereitä koskevien eritelmien kokonaisvaltaisen tarkistuksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni on liittynyt 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, neuvoston päätöksen 2013/103/EU
                  14
                mukaisesti.

               (2)COTIF-yleissopimuksen sopimuspuolia ovat kaikki jäsenvaltiot Kyprosta ja Maltaa lukuun ottamatta.

               (3)COTIF-yleissopimuksen 13 artiklan 1 §:n f kohdan nojalla on perustettu Valtioiden välisen kansainvälisten rautatiekuljetusten järjestön, jäljempänä ’OTIF’, teknisten kysymysten asiantuntijakomissio, jäljempänä ’CTE’.

               (4)COTIF-yleissopimuksen 20 artiklan 1 §:n b kohdan nojalla ja liitteessä F (APTU) olevan 6 artiklan mukaisesti CTE on toimivaltainen hyväksymään tai muuttamaan muun muassa yhtenäisiä teknisiä määräyksiä (Uniform Technical Prescriptions, UTP), jotka koskevat liikkuvan kaluston melua (melua koskeva UTP-määräys), tavaravaunuja (tavaravaunuja koskeva UTP-määräys) ja kalustoyksiköiden merkintöjä (merkintöjä koskeva UTP-määräys). Liitteen G (ATMF) 13 artiklan 1, 4 ja 5 §:n mukaisesti CTE:llä on myös toimivalta tehdä päätöksiä kansallisten kalustoyksikkörekistereiden (NVR) hyväksymisestä, muuttamisesta, yhdistämisestä tai peruuttamisesta. ATMF:n 15 artiklan 2 §:n mukaisesti CTE on lisäksi toimivaltainen hyväksymään ja muuttamaan kunnossapidosta vastaavien yksiköiden (ECM) sertifiointia ja tarkastamista koskevia sääntöjä.

               (5)CTE on sisällyttänyt 16 ja 17 päivänä kesäkuuta 2020 pidettävän 13. kokouksensa esityslistalle ehdotuksen päätöksiksi, joilla muutetaan liikkuvan kaluston melua koskevaa UTP-määräystä, tavaravaunuja koskevaa UTP-määräystä ja kalustoyksikköjen merkintöjä koskevaa UTP-määräystä, ja ehdotuksen kunnossapidosta vastaavien yksiköiden sertifiointia ja tarkastamista koskevien sääntöjen kokonaisvaltaisesta tarkistamisesta ja kansallisia kalustorekistereitä koskevien eritelmien kokonaisvaltaisesta tarkistamisesta.

               (6)On aiheellista vahvistaa kanta, joka otetaan unionin puolesta CTE:ssä, koska ehdotetut muutokset ovat unionia sitovia.

               (7)Kyseisten muutosten tavoitteena on saattaa melua koskeva UTP-määräys komission täytäntöönpanoasetuksen (EU) 2019/774
                  15
               , tavaravaunuja koskeva UTP-määräys komission täytäntöönpanoasetuksen (EU) 2019/776
                  16
               , kalustoyksiköiden merkintöjä koskeva UTP-määräys komission täytäntöönpanoasetuksen (EU) 2019/773
                  17
                ja kunnossapidosta vastaavien yksiköiden sertifiointia ja tarkastamista koskevat säännöt komission täytäntöönpanoasetuksen (EU) 2019/779
                  18
                mukaisiksi; kalustorekistereitä koskevat eritelmät on päivitetty komission täytäntöönpanopäätöksen (EU) 2018/1614
                  19
                mukaisesti.

               (8)Ehdotetut muutokset ovat unionin lainsäädännön ja strategisten tavoitteiden mukaisia, sillä niillä edistetään OTIFin lainsäädännön yhdenmukaistamista unionin oikeuden vastaavien säännösten kanssa, minkä vuoksi unionin olisi kannatettava näitä muutoksia,

               ON HYVÄKSYNYT TÄMÄN PÄÄTÖKSEN:

               1 artikla

               Kanta, joka otetaan kansainvälisten rautatiekuljetusten järjestön (OTIF) teknisten kysymysten asiantuntijakomission 13. kokouksessa Euroopan unionin puolesta liikkuvan kaluston melua koskevan UTP-määräyksen, tavaravaunuja koskevan UTP-määräyksen ja kalustoyksiköiden merkintöjä koskevan UTP-määräyksen muuttamiseen sekä kunnossapidosta vastaavien yksiköiden (ECM) sertifiointia ja tarkastamista koskevien sääntöjen (ECM-säännöt) ja kalustorekistereitä koskevien eritelmien kokonaisvaltaiseen tarkistukseen, on seuraava:

               (1)äänestetään CTE:n tavaravaunuja koskevaan UTP-määräykseen ehdottamien muutosten puolesta, sellaisina kuin ne ovat CTE:n valmisteluasiakirjoissa ”TECH-20005-CTE13-6.2-e-UTP WAG Annex” ja ”TECH-20005-CTE13-6.2-e-UTP WAG Proposal”;

               (2)äänestetään CTE:n kalustoyksiköiden merkintää koskevaan UTP-määräykseen ehdottamien muutosten puolesta, sellaisina kuin ne ovat CTE:n valmisteluasiakirjoissa ”TECH-20006-CTE13-6.3-e-UTP MARKING annex” ja ”TECH-20006-CTE13-6.3-e-UTP MARKING Proposal”;

               (3)äänestetään CTE:n liikkuvan kaluston melua koskevaan UTP-määräykseen ehdottamien muutosten puolesta, sellaisina kuin ne ovat CTE:n valmisteluasiakirjoissa ”TECH-20004-CTE13-6.1-e-UTP NOI Annex” ja ”TECH-20004-CTE13-6.1-e-UTP NOI Proposal”;

               (4)äänestetään kunnossapidosta vastaavien yksiköiden sertifiointia ja tarkastamista koskevien sääntöjen (ECM-säännöt) kokonaisvaltaisen tarkistamisen puolesta edellyttäen, että CTE:n valmisteluasiakirjojen ”TECH-20007-CTE13-6.4-e-ECM Annex” ja ”TECH-20007-CTE13-6.4-e-ECM Proposal” tekstiä muutetaan tämän päätöksen liitteen mukaisesti;

               (5)äänestetään kansallisia kalustorekistereitä (NVR) koskevien eritelmien kokonaisvaltaisen tarkistamisen puolesta edellyttäen, että CTE:n valmisteluasiakirjojen ”TECH-20008-CTE13-6.5-e-vehicle register Annex” ja ”TECH-20008-CTE13-6.5-e-vehicle register Proposal” tekstiä muutetaan tämän päätöksen liitteen mukaisesti.

               2 artikla

               Teknisten kysymysten asiantuntijakomission hyväksymät päätökset julkaistaan niiden hyväksymisen jälkeen voimaantulopäivineen Euroopan unionin virallisessa lehdessä.

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).

                     (2)

                        Komission asetus (EU) N:o 1304/2014, annettu 26 päivänä marraskuuta 2014, Euroopan laajuisen rautatiejärjestelmän osajärjestelmää ”liikkuva kalusto – melu” koskevasta yhteentoimivuuden teknisestä eritelmästä, päätöksen 2008/232/EY muuttamisesta ja päätöksen 2011/229/EU kumoamisesta (EUVL L 356, 12.12.2014, s. 421).

                     (3)

                        Komission täytäntöönpanoasetus (EU) 2019/774, annettu 16 päivänä toukokuuta 2019, asetuksen (EU) N:o 1304/2014 muuttamisesta siltä osin kuin osajärjestelmää ”liikkuva kalusto – melu” koskevaa yhteentoimivuuden teknistä eritelmää sovelletaan nykyisiin tavaravaunuihin (EUVL L 139I, 27.5.2019, s. 89)

                     (4)

                        Komission asetus (EU) N:o 321/2013, annettu 13 päivänä maaliskuuta 2013, Euroopan unionin rautatiejärjestelmän osajärjestelmää ’liikkuva kalusto — tavaraliikenteen vaunut’ koskevasta yhteentoimivuuden teknisestä eritelmästä ja komission päätöksen 2006/861/EY kumoamisesta (EUVL L 104, 12.4.2013, s. 1).

                     (5)

                        Komission täytäntöönpanoasetus (EU) 2019/776, annettu 16 päivänä toukokuuta 2019, komission asetusten (EU) N:o 321/2013, N:o 1299/2014, (EU) N:o 1301/2014, (EU) N:o 1302/2014 ja (EU) N:o 1303/2014 ja komission asetuksen (EU) 2016/919 ja komission täytäntöönpanopäätöksen 2011/665/EU muuttamisesta niiden yhdenmukaistamiseksi Euroopan parlamentin ja neuvoston direktiivin (EU) 2016/797 kanssa ja komission delegoidussa päätöksessä (EU) 2017/1474 mainittujen erityistavoitteiden täytäntöönpanemiseksi (EUVL L 139I, 27.5.2019, s. 108).

                     (6)

                        Komission päätös 2012/757/EU, annettu 14 päivänä marraskuuta 2012, Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä ja päätöksen 2007/756/EY muuttamisesta (EUVL L 345, 15.12.2012, s. 1).

                     (7)

                        Komission päätös 2007/756/EY, tehty 9 päivänä marraskuuta 2007, kansallista rekisteriä koskevasta direktiivien 96/48/EY ja 2001/16/EY 14 artiklan 4 ja 5 kohdassa säädetystä yhteisestä eritelmästä (EUVL L 305, 23.11.2007, s. 30).

                     (8)

                        Komission täytäntöönpanoasetus (EU) 2019/773, annettu 16 päivänä toukokuuta 2019, Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä ja päätöksen 2012/757/EU kumoamisesta (EUVL L 139I, 27.5.2019, s. 5).

                     (9)

                        Komission täytäntöönpanopäätös (EU) 2018/1614, annettu 25 päivänä lokakuuta 2018, Euroopan parlamentin ja neuvoston direktiivin (EU) 2016/797 47 artiklassa tarkoitettuja kalustorekistereitä koskevista eritelmistä sekä komission päätöksen 2007/756/EY muuttamisesta ja kumoamisesta (EUVL L 268, 26.10.2018, s. 53).

                     (10)

                        Komission asetus (EU) N:o 445/2011, annettu 10 päivänä toukokuuta 2011, tavaravaunujen kunnossapidosta vastaavien yksiköiden sertifiointijärjestelmästä ja asetuksen (EY) N:o 653/2007 muuttamisesta (EUVL L 122, 11.5.2011, s. 22).

                     (11)

                        Komission täytäntöönpanoasetus (EU) 2019/779, annettu 16 päivänä toukokuuta 2019, kalustoyksiköiden kunnossapidosta vastaavien yksiköiden sertifiointijärjestelmää koskevista yksityiskohtaisista säännöksistä Euroopan parlamentin ja neuvoston direktiivin (EU) 2016/798 nojalla sekä komission asetuksen (EU) N:o 445/2011 kumoamisesta (EUVL L 139I, 27.5.2019, s. 360).

                     (12)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (13)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (14)

                        Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).

                     (15)

                        Komission täytäntöönpanoasetus (EU) 2019/774, annettu 16 päivänä toukokuuta 2019, asetuksen (EU) N:o 1304/2014 muuttamisesta siltä osin kuin osajärjestelmää ”liikkuva kalusto – melu” koskevaa yhteentoimivuuden teknistä eritelmää sovelletaan nykyisiin tavaravaunuihin (EUVL L 139I, 27.5.2019, s. 89)

                     (16)

                        Komission täytäntöönpanoasetus (EU) 2019/776, annettu 16 päivänä toukokuuta 2019, komission asetusten (EU) N:o 321/2013, N:o 1299/2014, (EU) N:o 1301/2014, (EU) N:o 1302/2014 ja (EU) N:o 1303/2014 ja komission asetuksen (EU) 2016/919 ja komission täytäntöönpanopäätöksen 2011/665/EU muuttamisesta niiden yhdenmukaistamiseksi Euroopan parlamentin ja neuvoston direktiivin (EU) 2016/797 kanssa ja komission delegoidussa päätöksessä (EU) 2017/1474 mainittujen erityistavoitteiden täytäntöönpanemiseksi (EUVL L 139I, 27.5.2019, s. 108).

                     (17)

                        Komission täytäntöönpanoasetus (EU) 2019/773, annettu 16 päivänä toukokuuta 2019, Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä ja päätöksen 2012/757/EU kumoamisesta (EUVL L 139I, 27.5.2019, s. 5).

                     (18)

                        Komission täytäntöönpanoasetus (EU) 2019/779, annettu 16 päivänä toukokuuta 2019, kalustoyksiköiden kunnossapidosta vastaavien yksiköiden sertifiointijärjestelmää koskevista yksityiskohtaisista säännöksistä Euroopan parlamentin ja neuvoston direktiivin (EU) 2016/798 nojalla sekä komission asetuksen (EU) N:o 445/2011 kumoamisesta (C/2019/3582 – EUVL L 139I, 27.5.2019, s. 360).

                     (19)

                        Komission täytäntöönpanopäätös (EU) 2018/1614, annettu 25 päivänä lokakuuta 2018, Euroopan parlamentin ja neuvoston direktiivin (EU) 2016/797 47 artiklassa tarkoitettuja kalustorekistereitä koskevista eritelmistä sekä komission päätöksen 2007/756/EY muuttamisesta ja kumoamisesta (EUVL L 268, 26.10.2018, s. 53).

    ---documentbreak---

               EUROOPAN KOMISSIO
            Bryssel 20.4.2020
            COM(2020) 154 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 13. kokouksessa Euroopan unionin puolesta otettavasta kannasta liikkuvan kaluston melua koskevaan UTP-määräykseen, tavaravaunuja koskevaan UTP-määräykseen ja kalustoyksiköiden merkintöjä koskevaan UTP-määräykseen tehtävien muutosten hyväksymiseen sekä kunnossapidosta vastaavien yksiköiden (ECM) sertifiointia ja tarkastamista koskevien sääntöjen ja kalustorekistereitä koskevien eritelmien kokonaisvaltaisen tarkistuksen hyväksymiseen

               Muutokset, joita EU ehdottaa OTIFin teknisten kysymysten asiantuntijakomission hyväksyttäväksi kunnossapidosta vastaavien yksiköiden sertifiointia ja tarkastamista koskeviin sääntöihin sekä kalustorekistereitä koskeviin eritelmiin

               1.Muutetaan CTE:n valmisteluasiakirjassa ”TECH-20008-CTE13-6.5-e-vehicle register Annex” olevaa tekstiä, joka koskee kansallisen kalustorekisterin (NVR) eritelmien kokonaisvaltaista tarkistusta, seuraavasti:

               ·Lisätään uusi 13 artikla: ”13 artikla Erityiset täytäntöönpanosäännöt

               § 1 Kansainväliseen liikenteeseen hyväksytyt kalustoyksiköt, jotka saapuvat Euroopan unionin rautatieverkkoon, on rekisteröitävä eurooppalaiseen kalustorekisteriin (EVR).”

               2.Muutetaan CTE:n valmisteluasiakirjassa ”TECH-20007-CTE13-6.4-e-ECM Proposal” olevaa tekstiä, joka koskee kunnossapidosta vastaavien yksiköiden (ECM) eritelmien kokonaisvaltaista tarkistusta, seuraavasti:

               ·Lisätään 4 §:n loppuun ”EU:n ja COTIFin määräysten vastaavuutta koskevan ATMF:n 3 a artiklan 5 §:n soveltamisala rajoittuu nykyisellään tavaravaunuihin. Jotta taattaisiin oikeusvarmuus myös muiden kalustoyksikköluokkien osalta, ATMF:n seuraavassa tarkistuksessa olisi harkittava ECM-sertifiointia myös muiden 3 a artiklan 5 §:ään kuuluvien kalustoyksikköluokkien osalta.”

               3.Muutetaan CTE:n valmisteluasiakirjassa ”TECH-20007-CTE13-6.4-e-ECM Annex” olevaa tekstiä, joka koskee kunnossapidosta vastaavien yksiköiden (ECM) eritelmien kokonaisvaltaista tarkistusta, seuraavasti:

               ·Lisätään 3 artiklan 5 §:n loppuun ”Sopimusvaltiot voivat ottaa käyttöön kansallisen tai alueellisen (eli EU:n) menettelyn, joka on yhtä vankka kuin ECM-sertifiointi ja jota sovelletaan ECM-sertifioinnin sijaan. Kyseisten kansallisten menettelyjen läpinäkyvyys olisi varmistettava sopimusvaltioiden välisen luottamuksen säilyttämiseksi.”


               EUROOPAN KOMISSIO
            Bryssel 12.5.2020
            COM(2020) 193 final
            2020/0077(NLE)
            Ehdotus
            NEUVOSTON PÄÄTÖS
            Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               PERUSTELUT

               1.Ehdotuksen kohde

               Tämä ehdotus koskee päätöstä Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella, jäljempänä ’sopimus’
                  1
               , perustetussa talouskumppanuussopimuskomiteassa Euroopan unionin, jäljempänä ’unioni’, puolesta otettavan kannan vahvistamisesta, silloin kun tämän komitean on määrä antaa päätös sellaisten henkilöiden luettelosta, jotka ovat halukkaita ja kykeneviä toimimaan välimiehinä.

               2.Ehdotuksen tausta

               2.1.Norsunluurannikon ja EU:n ensivaiheen talouskumppanuussopimus

                  Sopimuksen tarkoituksena on vahvistaa ensivaiheen puitteet Cotonoun sopimuksen mukaiselle talouskumppanuussopimukselle. Sopimusta on sovellettu väliaikaisesti 3. päivästä syyskuuta 2016.

               2.2.Talouskumppanuussopimuskomitea

                  Talouskumppanuussopimuskomitea on sopimuksen yhteinen institutionaalinen elin. Sopimuksen 73 artiklassa määrätään, että talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta. Talouskumppanuussopimuskomitea tekee päätöksensä yksimielisesti. Talouskumppanuussopimuskomitean toiminta selostetaan sen työjärjestyksessä
                     2
                  .

               2.3.Suunniteltu talouskumppanuussopimuskomitean säädös

                  Talouskumppanuussopimuskomitean on määrä hyväksyä [päivämäärä] pidettävässä viidennessä kokouksessaan päätös välimiesten luettelon hyväksymisestä, jäljempänä ’suunniteltu säädös’, sopimuksen 64 artiklan mukaisesti.

                  Sopimuksen 64 artiklan 1 kohdassa määrätään, että ”talouskumppanuussopimuskomitea laatii luettelon viidestätoista (15) henkilöstä, jotka ovat halukkaita ja kykeneviä toimimaan välimiehinä”.

                  Suunnitellun säädöksen tarkoituksena on laatia luettelo viidestätoista henkilöstä, jotka voisivat toimia välimiehinä mahdollisessa riitojenratkaisumenettelyssä sopimuksen V osaston mukaisesti. Luettelon hyväksyminen on olennainen osa riitojen estämistä ja ratkaisemista koskeviin sopimuksen määräyksiin liittyvän toimintakehyksen viimeistelyä.

               3.Unionin puolesta otettava kanta

                  Tämä ehdotus neuvoston päätökseksi koskee Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa unionin puolesta otettavan kannan vahvistamista, kun on kyse – sopimuksen 64 artiklan mukaisesti – luettelon laatimisesta sellaisista henkilöistä, jotka ovat halukkaita ja kykeneviä toimimaan välimiehinä.

                  Sopimuksen osapuolet ovat sopineet tästä päätösluonnoksesta ja parafoineet sen talouskumppanuussopimuskomitean neljännessä kokouksessa 27. ja 28. marraskuuta 2019, ja jollei Euroopan unionin päätöksentekomenettelyistä muuta johdu, se olisi hyväksyttävä talouskumppanuussopimuskomitean seuraavassa kokouksessa, joka on määrä pitää vuoden 2020 lopussa.

                  Tämä päätös on välttämätön, jotta sopimuksen V osaston määräyksiä, jotka koskevat riitojen estämistä ja ratkaisemista, voidaan soveltaa ja siten varmistaa sopimuksen asianmukainen soveltaminen.

               4.Menettelyllinen oikeusperusta

               4.1.Menettelyllinen oikeusperusta

               4.1.1.
                     Periaatteet

                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                     3
                  .

               4.1.2.
                     Soveltaminen tässä asiassa

               Talouskumppanuussopimuskomitea on sopimuksella eli Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustettu elin.

               Säädös, joka talouskumppanuussopimuskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 64 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.
                     Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.
                     Soveltaminen tässä asiassa

               Koska välimiesmenettelyä sovelletaan kaupan alalla, suunnitellun säädöksen tavoite ja sisältö liittyvät olennaisesti yhteiseen kauppapolitiikkaan. Sen vuoksi ehdotetun päätöksen aineellisena oikeusperustana on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa.

               5.SUUNNITELLUN SÄÄDÖKSEN JULKAISEMINEN

               Koska talouskumppanuussopimuskomitean päätös muuttaa sopimusta, on aiheellista julkaista päätös Euroopan unionin virallisessa lehdessä sen jälkeen kun se on hyväksytty.

               2020/0077 (NLE)

               Ehdotus

               NEUVOSTON PÄÄTÖS

               Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’, ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen, jäljempänä ’sopimus’
                  4
               ,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus tehtiin Euroopan unionin, jäljempänä ’unioni’, puolesta päätöksellä 2009/156/EY
                  5
               , ja sitä on sovellettu väliaikaisesti 3 päivästä syyskuuta 2016.

               (2)Sopimuksen 64 artiklan 1 kohdan mukaan talouskumppanuussopimuskomitea laatii luettelon henkilöistä, jotka ovat halukkaita ja kykeneviä toimimaan välimiehinä.

               (3)Talouskumppanuussopimuskomitean on määrä sopimuksen 64 artiklan 1 kohdan mukaisesti hyväksyä [päivämäärä] pidettävässä vuosikokouksessaan päätös, jossa vahvistetaan luettelo henkilöistä, jotka ovat halukkaita ja kykeneviä toimimaan välimiehinä.

               (4)Koska päätös sitoo unionia, on aiheellista vahvistaa unionin puolesta talouskumppanuussopimuskomiteassa esitettävä kanta,

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta talouskumppanuussopimuskomiteassa otettava kanta perustuu tämän päätöksen liitteenä olevaan talouskumppanuussopimuskomitean päätösluonnokseen, joka koskee luetteloa henkilöistä, jotka ovat halukkaita ja kykeneviä toimimaan välimiehinä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 59, 3.3.2009, s. 2.

                     (2)

                        EUVL L 194, 31.7.2018, s. 158.

                     (3)

                        Unionin tuomioistuimen tuomio, 7. lokakuuta 2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EUVL L 59, 3.3.2009, s. 3.

                     (5)

                        EUVL L 59, 3.3.2009, s. 1.

    ---documentbreak---

               EUROOPAN KOMISSIO
            Bryssel 12.5.2020
            COM(2020) 193 final
            LIITE
            asiakirjaan
            Ehdotus: Neuvoston päätös
            Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               LUONNOS

               Norsunluurannikon sekä
                  Euroopan yhteisön ja sen jäsenvaltioiden
                  ensivaiheen talouskumppanuussopimuksella perustetun TALOUSKUMPPANUUSSOPIMUSKOMITEAN PÄÄTÖS N:o …/2020,

               annettu …,

               välimiesten luettelon hyväksymisestä

               TALOUSKUMPPANUUSSOPIMUSKOMITEA, joka

               ottaa huomioon Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen, jäljempänä ’sopimus’, joka allekirjoitettiin Brysselissä 3 päivänä maaliskuuta 2009 ja jota on sovellettu väliaikaisesti syyskuusta 2016, ja erityisesti sen 64 artiklan 1 kohdan,

               sekä katsoo seuraavaa:

               Sopimuksessa määrätään, että talouskumppanuussopimuskomitea laatii luettelon viidestätoista henkilöstä, jotka ovat halukkaita ja kykeneviä toimimaan välimiehinä osapuolten välille mahdollisesti syntyvien riitojen ratkaisussa,

               ON HYVÄKSYNYT TÄMÄN PÄÄTÖKSEN:

               1 artikla

               1.Vahvistetaan sopimuksen 64 artiklan 1 kohdan mukaisesti tämän päätöksen liitteessä oleva luettelo viidestätoista henkilöstä, jotka ovat halukkaita ja kykeneviä toimimaan välimiehinä.

               2.Edellä 1 kohdassa tarkoitetun välimiesten luettelon vahvistaminen ei vaikuta sopimuksessa määrättyjen tai talouskumppanuussopimuskomitean hyväksymien erityisten sääntöjen soveltamiseen.

               2 artikla

               Edellä 1 artiklassa tarkoitettua välimiesten luetteloa voidaan muuttaa sopimuksen 67 artiklan mukaisesti tehtävällä talouskumppanuussopimuskomitean päätöksellä.

               3 artikla

               Tämä päätös tulee voimaan päivänä, jona se allekirjoitetaan.

               Tehty (paikka) …, (päiväys) …

               Norsunluurannikon tasavallan puolesta
                     Euroopan unionin puolesta

               ...
                     …

               LIITE

               Välimiesten luettelo (sopimuksen 64 artiklan 1 kohta)

               Norsunluurannikko-osapuolen valitsemat välimiehet:

               Abbe YAO – Norsunluurannikko

               Abdouramane OUATTARA – Norsunluurannikko

               Joachim BILA AKA – Norsunluurannikko

               Narcisse AKA – Norsunluurannikko

               Karim FADIKA – Norsunluurannikko

               Euroopan unioni -osapuolen valitsemat välimiehet:

               Claus Dieter EHLERMANN – Saksa

               Giorgio SACERDOTI – Italia

               Jacques BOURGEOIS – Belgia

               Pieter JAN KUIJPER – Alankomaat

               Hélène RUIZ FABRI – Ranska

               Osapuolten yhdessä valitsemat välimiehet:

               Martial AKAKPO – Togo

               Anna KOUYATE – Mali

               Thomas COTTIER – Sveitsi

               Merit E. JANOW – Yhdysvallat

               Helge SELAND – Norja


               EUROOPAN KOMISSIO
            Bryssel 12.5.2020
            COM(2020) 192 final
            2020/0076(NLE)
            Ehdotus
            NEUVOSTON PÄÄTÖS
            Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee riitojen ratkaisumenettelyjen ja välimiehiä koskevien menettelysääntöjen vahvistamista

               PERUSTELUT

               1.Ehdotuksen kohde

               Tämä ehdotus koskee päätöstä Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella, jäljempänä ’sopimus’
                  1
               , perustetussa talouskumppanuussopimuskomiteassa Euroopan unionin, jäljempänä ’unioni’, puolesta otettavan kannan vahvistamisesta, silloin kun tämän komitean on määrä hyväksyä riitojen ratkaisumenettelyt ja välimiehiä koskevat menettelysäännöt.

               2.Ehdotuksen sisältö

               2.1.Norsunluurannikon ja EU:n ensivaiheen talouskumppanuussopimus

                  Sopimuksen tarkoituksena on vahvistaa ensivaiheen puitteet Cotonoun sopimuksen mukaiselle talouskumppanuussopimukselle. Sopimusta on sovellettu väliaikaisesti 3 päivästä syyskuuta 2016.

               2.2.Talouskumppanuussopimuskomitea

                  Talouskumppanuussopimuskomitea on sopimuksen yhteinen institutionaalinen elin. Sopimuksen 73 artiklassa määrätään, että talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta. Talouskumppanuussopimuskomitea tekee päätöksensä yksimielisesti. Talouskumppanuussopimuskomitean toiminta selostetaan sen työjärjestyksessä
                     2
                  .

               2.3.Suunniteltu talouskumppanuussopimuskomitean säädös

                  Talouskumppanuussopimuskomitean on määrä hyväksyä [päivämäärä] pidettävässä viidennessä kokouksessaan päätös riitojenratkaisuun sovellettavista menettelyistä, jäljempänä ’suunniteltu säädös’.

                  Sopimuksen 59 artiklan 1 kohdan mukaan ”riitojenratkaisumenettelyihin sovelletaan työjärjestystä, jonka talouskumppanuussopimuskomitea hyväksyy.

                  Suunnitellun säädöksen tarkoituksena on vahvistaa säännöt ja menettelyt sopimuksen V osastossa määrättyjen toimenpiteiden täytäntöönpanemiseksi osapuolten välisten riitojen ratkaisemista varten. Näiden sääntöjen hyväksyminen on olennainen osa riitojen ratkaisemista koskeviin sopimuksen määräyksiin liittyvän toimintakehyksen viimeistelyä.

               3.Unionin puolesta otettava kanta

                  Tämä ehdotus neuvoston päätökseksi koskee Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa unionin puolesta otettavan kannan vahvistamista silloin kun tämän komitean on määrä hyväksyä riitojen ratkaisumenettelyt ja välimiehiä koskevat menettelysäännöt.

                  Sopimuksen osapuolet ovat sopineet tästä päätösluonnoksesta ja parafoineet sen talouskumppanuussopimuskomitean neljännessä kokouksessa 27. ja 28. marraskuuta 2019, ja jollei Euroopan unionin päätöksentekomenettelyistä muuta johdu, se olisi hyväksyttävä talouskumppanuussopimuskomitean seuraavassa kokouksessa, joka on määrä pitää vuoden 2020 lopussa.

                  Tämä päätös on välttämätön, jotta sopimuksen V osaston määräyksiä, jotka koskevat riitojen estämistä ja ratkaisemista, voidaan soveltaa ja siten varmistaa sopimuksen asianmukainen soveltaminen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                     3
                  .

               4.1.2.Soveltaminen tässä asiassa

                  Talouskumppanuussopimuskomitea on sopimuksella eli Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustettu elin.

                  Säädös, joka talouskumppanuussopimuskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 59 ja 67 artiklan mukaisesti.

                  Suunnitellulla säädöksellä ei täydennetä eikä muuteta sopimuksen institutionaalisia rakenteita.

                  Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

                  SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

                  Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan. Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.SUUNNITELLUN SÄÄDÖKSEN JULKAISEMINEN

               Koska talouskumppanuussopimuskomitean päätös muuttaa sopimusta, on aiheellista julkaista päätös Euroopan unionin virallisessa lehdessä sen jälkeen, kun se on hyväksytty.

               2020/0076 (NLE)

               Ehdotus

               NEUVOSTON PÄÄTÖS

               Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee riitojen ratkaisumenettelyjen ja välimiehiä koskevien menettelysääntöjen vahvistamista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimus, jäljempänä ’sopimus’
                  4
               , allekirjoitettiin unionin puolesta neuvoston päätöksellä 2009/156/EY
                  5
               . Sopimusta on sovellettu väliaikaisesti 3 päivästä syyskuuta 2016.

               (2)Sopimuksen 59 artiklan 1 kohdan mukaisesti talouskumppanuussopimuskomitea hyväksyy riitojenratkaisumenettelyihin sovellettavan työjärjestyksen ja menettelysäännöt.

               (3)Talouskumppanuussopimuskomitean on määrä hyväksyä seuraavassa vuosikokouksessaan päätös, jossa vahvistetaan riitojen ratkaisumenettelyt ja välimiehiä koskevat menettelysäännöt.

               (4)On aiheellista määrittää unionin puolesta talouskumppanuussopimuskomiteassa otettava kanta kyseisen päätöksen hyväksymiseen, koska päätös tulee olemaan unionia sitova.

               (5)Unionin talouskumppanuussopimuskomiteassa otettavan kannan olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa unionin puolesta otettava kanta perustuu tähän päätökseen liitettyyn talouskumppanuussopimuskomitean päätösluonnokseen, joka koskee riitojen ratkaisumenettelyjen ja välimiehiä koskevien menettelysääntöjen hyväksymistä.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 59, 3.3.2009, s. 3

                     (2)

                        EUVL L 194, 31.7.2018, s. 158

                     (3)

                        Unionin tuomioistuimen tuomio, 7. lokakuuta 2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EUVL L 59, 3.3.2009, s. 3.

                     (5)

                        Neuvoston päätös 2009/156/EY, tehty 21 päivänä marraskuuta 2008, Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen allekirjoittamisesta ja sen väliaikaisesta soveltamisesta (EUVL L 59, 3.3.2009, s. 1).

    ---documentbreak---

               EUROOPAN KOMISSIO
            Bryssel 12.5.2020
            COM(2020) 192 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee riitojen ratkaisumenettelyjen ja välimiehiä koskevien menettelysääntöjen vahvistamista

               LUONNOS

               Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun
               TALOUSKUMPPANUUSSOPIMUSKOMITEAN PÄÄTÖS N:o 1./2020

               annettu….

               riitojen ratkaisumenettelyjen ja välimiehiä koskevien menettelysääntöjen hyväksymisestä

               TALOUSKUMPPANUUSSOPIMUSKOMITEA, joka

               ottaa huomioon Norsunluurannikon sekä Euroopan yhteisön ja sen jäsenvaltioiden välisen ensivaiheen talouskumppanuussopimuksen, jäljempänä ’sopimus’, joka allekirjoitettiin Brysselissä 26 päivänä marraskuuta 2008 ja jota on sovellettu väliaikaisesti 3 päivästä syyskuuta 2016, ja erityisesti sen 59 artiklan 1 kohdan ja 73 artiklan,

               sekä katsoo seuraavaa:

               (1)Sopimuksen 59 artiklan 1 kohdan mukaan menettelyihin, joista määrätään sopimuksen V osaston (Riitojen estäminen ja ratkaiseminen) 3 luvussa (Riitojen ratkaisumenettelyt), sovelletaan työjärjestystä, jonka talouskumppanuussopimuskomitea hyväksyy.

               (2)Sopimuksen 73 artiklan mukaan sopimuksen täytäntöön panemiseksi talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta,

               ON HYVÄKSYNYT TÄMÄN PÄÄTÖKSEN:

               1 artikla

               1.Riitojen ratkaisumenettelyt ja välimiehiä koskevat menettelysäännöt vahvistetaan liitteessä.

               2.Mainitut menettelyt ja menettelysäännöt eivät rajoita sopimuksessa määrättyjen tai talouskumppanuussopimuskomitean hyväksymien erityisten sääntöjen soveltamista.

               2 artikla

               Tämä päätös tulee voimaan päivänä, jona se allekirjoitetaan.

               Tehty [paikka], [aika]

               Norsunluurannikon tasavallan puolesta
                     Euroopan unionin puolesta

               LIITE

               RIITOJEN RATKAISUMENETTELY

               1 artikla

               Määritelmät

               Tässä työjärjestyksessä tarkoitetaan

               ’neuvonantajalla’ luonnollista henkilöä, jonka osapuoli on palkannut neuvomaan tai avustamaan itseään välimiesmenettelyssä;

               ’välimiespaneelilla’ sopimuksen 50 artiklan mukaisesti perustettua paneelia;

               ’välimiehellä’ sopimuksen 50 artiklan mukaisesti asetetun välimiespaneelin jäsentä;

               ’avustajalla’ luonnollista henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;

               ’päivällä’ kalenteripäivää;

               ’virallisella vapaapäivällä’ lauantaita ja sunnuntaita samoin kuin kaikkia muitakin päiviä, jotka osapuoli on vahvistanut vapaapäiviksi näiden sääntöjen soveltamiseksi;

               ’osapuolen edustajalla’ osapuolen ministeriön, viraston tai muun julkisen elimen nimeämää työntekijää tai luonnollista henkilöä, joka edustaa osapuolta tähän sopimukseen liittyvässä riidassa;

               ’valituksen kohteena olevalla osapuolella’ osapuolta, jonka väitetään rikkovan tämän sopimuksen 46 artiklassa tarkoitettuja määräyksiä;

               ’valituksen tehneellä osapuolella’ osapuolta, joka pyytää välimiespaneelin asettamista sopimuksen 49 artiklan mukaisesti.

               2 artikla

               Soveltamisala

               1.Tämän liitteen määräykset täydentävät ja täsmentävät Norsunluurannikon sekä Euroopan unionin ja sen jäsenvaltioiden välistä ensivaiheen talouskumppanuussopimusta, jäljempänä ’sopimus’, ja erityisesti sen 49 artiklaa ja sitä seuraavia välimiesmenettelyä koskevia artikloja.

               2.Tämän työjärjestyksen tarkoituksena on antaa osapuolille mahdollisuus ratkaista osapuolten väliset mahdolliset riidat molempia osapuolia tyydyttävällä ratkaisulla välimiesmenettelyn avulla.

               3.Kaikki osapuolet voivat turvautua välimiesmenettelyyn Norsunluurannikon sekä Euroopan unionin ja sen jäsenvaltioiden välisen ensivaiheen talouskumppanuussopimuksen täytäntöönpanon yhteydessä osapuolten välisten riitojen ratkaisemiseksi.

               3 artikla

               Välimiesmenettelyn aloittaminen ja tiedoksiannot

               1.Välimiesmenettely katsotaan aloitetuksi päivänä, jona valituksen kohteena oleva osapuoli ja talouskumppanuussopimuskomitea vastaanottavat välimiespaneelin asettamista koskevan pyynnön sopimuksen 49 artiklan 2 kohdan mukaisesti.

               2.Tämän työjärjestyksen soveltamiseksi ’tiedoksiannolla’ tarkoitetaan kaikkia pyyntöjä, ilmoituksia, kirjallisia lausumia tai muita välimiesmenettelyyn liittyviä asiakirjoja, siten että

               a)tiedoksiannot, jotka on laatinut välimiespaneeli, lähetetään molemmille osapuolille samanaikaisesti;

               b)tiedoksiannot, jotka on laatinut jompikumpi osapuolista ja jotka on osoitettu välimiespaneelille, toimitetaan jäljennöksenä samaan aikaan toiselle osapuolelle;

               c)tiedoksiannot, jotka on laatinut jompikumpi osapuolista ja jotka on osoitettu toiselle osapuolelle, toimitetaan jäljennöksenä samaan aikaan välimiespaneelille tarpeen mukaan.

               3.Kaikki tiedoksiannot on tehtävä sähköpostitse tai tarvittaessa muulla televiestintävälineellä, jolla asiakirjan lähettämisestä jää tosite. Jollei toisin todisteta, tällainen ilmoitus katsotaan toimitetuksi sen lähettämispäivänä.

               4.Kaikki tiedoksiannot on osoitettava Euroopan unionin komission kauppapolitiikan pääosastolle sekä Norsunluurannikon nimeämälle koordinaattorille.

               5.Välimiesmenettelyyn liittyvissä tiedoksiannoissa olevat vähäiset kirjoitusvirheet voidaan oikaista toimittamalla uusi tiedoksianto, johon tehdyt muutokset on merkitty selvästi.

               6.Jos tiedoksiannon toimittamiselle asetettu viimeinen määräpäivä osuu viralliselle vapaapäivälle Norsunluurannikossa tai Euroopan unionissa, tiedoksianto voidaan toimittaa seuraavana arkipäivänä. Mitään tiedoksiantoja tai pyyntöjä ei katsota vastaanotetuksi virallisena vapaapäivänä.

               7.Sen mukaan, mitä riita koskee, kaikista talouskumppanuussopimuskomitealle tämän työjärjestyksen mukaisesti osoitetuista tiedoksiannoista ja pyynnöistä on toimitettava jäljennös myös muille asianomaisille institutionaalisille elimille.

               4 artikla

               Välimiesten nimittäminen

               1.Jos välimies valitaan sopimuksen 50 artiklan mukaisesti arvalla, talouskumppanuussopimuskomitean puheenjohtaja ilmoittaa viipymättä osapuolille arvonnan päivämäärästä, kellonajasta ja paikasta.

               2.Osapuolet voivat olla läsnä arvonnan aikana, ja arvonta on suoritettava läsnä olevien osapuolten kanssa.

               3.Talouskumppanuussopimuskomitean puheenjohtaja ilmoittaa kullekin valitulle henkilölle kirjallisesti nimeämisestä välimieheksi. Kunkin henkilön on vahvistettava molemmille osapuolille olevansa käytettävissä viiden päivän kuluessa siitä, kun hänelle on ilmoitettu nimityksestä.

               4.Välimiehet valitaan arvalla jommankumman osapuolen tai molempien osapuolten virallisesti ehdottamista henkilöistä, jos sopimuksen 64 artiklassa tarkoitettua välimiesten luetteloa ei ole laadittu tai se ei sisällä riittävästi nimiä sopimuksen 50 artiklan 2 kohdan mukaisen pyynnön esittämisajankohtana.

               5 artikla

               Osapuolten ja välimiespaneelin väliset neuvottelut

               1.Jolleivat osapuolet toisin sovi, ne kokoontuvat välimiespaneelin kanssa seitsemän päivän kuluessa sen asettamisesta määrittääkseen osapuolten tai välimiespaneelin tarpeellisiksi katsomat asiat, kuten

               a)välimiehille maksettavat palkkiot ja kulukorvaukset, joiden on oltava WTO:n normien mukaiset;

               b)kunkin välimiehen avustajan palkkio, jonka kokonaismäärä on enintään 50 prosenttia kyseisen välimiehen palkkioista;

               c)menettelyn aikataulu.

               2.Välimiehet ja osapuolten edustajat voivat osallistua tähän kokoukseen puhelin- tai videoyhteyden kautta.

               3.Jolleivät osapuolet viiden päivän kuluessa välimiespaneelin asettamisesta toisin sovi, välimiespaneelin tehtävänä on

               ”tarkastella sopimuksen asianomaisten määräysten perusteella välimiespaneelin perustamista koskevassa pyynnössä tarkoitettua asiaa ja päättää, onko tarkasteltavana oleva toimenpide sopimuksen 46 artiklassa tarkoitettujen määräysten mukainen, sekä antaa tuomio sopimuksen 52, 62 ja 63 artiklan mukaisesti.”

               4.Osapuolet ilmoittavat sovitusta tehtävästä välimiespaneelille kolmen päivän kuluessa siitä, kun siitä on sovittu.

               6 artikla

               Kirjalliset lausumat

               Valituksen tehneen osapuolen on toimitettava ensimmäinen kirjallinen lausumansa kahdenkymmenen päivän kuluessa välimiespaneelin asettamispäivästä. Valituksen kohteena olevan osapuolen on toimitettava kirjallinen vastineensa kahdenkymmenen päivän kuluessa ensimmäisen kirjallisen lausuman toimittamispäivästä.

               7 artikla

               Välimiespaneelien työ

               1.Välimiespaneelin puheenjohtaja toimii puheenjohtajana kaikissa paneelin kokouksissa. Välimiespaneeli voi valtuuttaa puheenjohtajan tekemään hallinnollisia ja menettelytapapäätöksiä kyseessä olevalla alalla.

               2.Tämän työjärjestyksen 9 artiklan mukaisesti välimiehet ja paikalle kutsutut ovat läsnä istunnoissa. Jollei sopimuksessa tai tässä työjärjestyksessä toisin määrätä ja rajoittamatta tämän työjärjestyksen 9 artiklan 5 kohdan soveltamista, välimiespaneeli voi hoitaa tehtäviään erilaisin välinein kuten puhelimitse, faksitse tai tietokoneyhteyksin.

               3.Ainoastaan välimiehet voivat osallistua välimiespaneelin päätösneuvotteluun, mutta välimiespaneeli voi sallia avustajiensa läsnäolon päätösneuvottelussa.

               4.Tuomioiden laatiminen on yksinomaan välimiespaneelin vastuulla eikä sitä saa siirtää muille.

               5.Sopimuksen 51 ja 52 artiklassa tarkoitetut välimiespaneelin havainnot, päätelmät ja suositukset olisi mahdollisuuksien mukaan tehtävä yksimielisesti; jos yksimielisyyteen ei päästä, päätökset tehdään sen jäsenten enemmistöllä. Välimiehet eivät saa antaa erillisiä lausuntoja asioista, joista ei päästä yksimielisyyteen.

               6.Jos ilmenee menettelytapakysymys, joka ei kuulu sopimuksen V osaston (”Riitojen estäminen ja ratkaiseminen”) soveltamisalaan, välimiespaneeli voi osapuolia kuultuaan hyväksyä asianmukaisen menettelyn, joka on yhteensopiva kyseisten määräysten kanssa ja jolla varmistetaan osapuolten yhdenvertainen kohtelu.

               7.Jos välimiespaneeli katsoo, että on tarpeen muuttaa jotakin menettelyssä noudatettavaa, muuta kuin sopimuksen V osastossa (Riitojen estäminen ja ratkaiseminen) vahvistettua määräaikaa tai tehdä muita menettelyyn liittyviä tai hallinnollisia mukautuksia, sen on ilmoitettava osapuolille kirjallisesti muutoksen tai mukautuksen syistä ja tarvittavasta määräajasta tai mukautuksesta. Välimiespaneeli voi hyväksyä tällaisen muutoksen tai mukautuksen osapuolia kuultuaan.

               8.Osapuolet voivat yhteisellä suostumuksella muuttaa mitä tahansa tässä työjärjestyksessä asetettua määräaikaa. Välimiespaneeli voi osapuolen pyynnöstä muuttaa menettelyyn sovellettavia määräaikoja.

               9.Välimiespaneelin on osapuolten yhteisestä pyynnöstä keskeytettävä menettely milloin tahansa osapuolten sopimaksi ajanjaksoksi, joka ei ylitä kahtatoista perättäistä kuukautta.

               10.Jos välimiespaneelimenettely keskeytetään, kyseeseen tulevia määräaikoja jatketaan menettelyn keskeyttämisajan keston verran. Välimiespaneeli aloittaa menettelyn uudestaan milloin tahansa osapuolten yhteisestä pyynnöstä tai sovitun keskeyttämisajan päätyttyä jommankumman sopimuspuolen kirjallisesta pyynnöstä. Pyyntö on annettava tiedoksi välimiespaneelin puheenjohtajalle ja tarvittaessa toiselle osapuolelle. Jos välimiespaneelimenettely on ollut keskeytettynä yli kahdentoista perättäisen kuukauden ajan, välimiespaneelin asettamisvaltuutus raukeaa ja välimiespaneelimenettely lopetetaan. Osapuolet voivat milloin tahansa päättää välimiespaneelimenettelyn päättämisestä. Osapuolet ilmoittavat tästä päätöksestä yhdessä välimiespaneelin puheenjohtajalle.

               11.Välimiespaneelin työn lopettaminen ei rajoita osapuolten oikeuksia toisessa samaa asiaa koskevassa sopimuksen V osaston (Riitojen estäminen ja ratkaiseminen) mukaisessa menettelyssä.

               8 artikla

               Välimiehen vaihtaminen

               1.Jos välimies ei kykene osallistumaan menettelyyn, jättää tehtävänsä tai on korvattava toisella henkilöllä, uusi välimies valitaan sopimuksen 50 artiklan mukaisesti.

               2.Jos osapuoli katsoo, ettei välimies täytä välimiehiä koskevissa menettelysäännöissä asetettuja vaatimuksia ja että hänet olisi tästä syystä vaihdettava, kyseinen osapuoli ilmoittaa asiasta toiselle osapuolelle viidentoista päivän kuluessa siitä päivästä, jona se sai tietoonsa seikat, joiden perusteella välimiehen oletetaan toimineen kyseisten menettelysääntöjen vastaisesti.

               3.Sopimuspuolet neuvottelevat keskenään viidentoista päivän kuluessa 2 kohdassa tarkoitetun ilmoituksen päivämäärästä. Osapuolten on ilmoitettava välimiehelle tämän oletetusta vaatimusten täyttämättä jättämisestä, ja ne voivat pyytää häntä toteuttamaan toimenpiteitä vaatimusten täyttämättä jättämisen korjaamiseksi. Jos ne niin sopivat, ne voivat myös erottaa välimiehen ja valita uuden välimiehen sopimuksen 50 artiklan 2 kohdan mukaista menettelyä noudattaen ja tarvittaessa sopimuksen 50 artiklan 3 kohdan mukaisesti.

               4.Jos osapuolet eivät pääse yhteisymmärrykseen tarpeesta vaihtaa välimies, joka on muu kuin puheenjohtaja, kumpi tahansa osapuoli voi pyytää siirtämään asian välimiespaneelin puheenjohtajalle, jonka päätös asiassa on lopullinen.

               5.Jos puheenjohtaja pyynnön johdosta katsoo, että välimies ei täytä välimiehiä koskevissa menettelysäännöissä asetettuja vaatimuksia, valitaan uusi välimies sopimuksen 50 artiklan 3 kohdan mukaisesti.

               6.Jos osapuoli katsoo, että välimiespaneelin puheenjohtaja ei täytä menettelysäännöissä asetettuja vaatimuksia, osapuolet käyvät neuvotteluja ja voivat niin sopiessaan vaihtaa puheenjohtajan valitsemalla uuden puheenjohtajan 50 artiklassa määrätyn menettelyn mukaisesti.

               7.Jos osapuolet eivät pääse yhteisymmärrykseen tarpeesta vaihtaa puheenjohtaja, kumpi tahansa osapuoli voi pyytää, että asian käsittely annetaan jollekin niistä jäljellä olevista henkilöistä, jotka ovat sopimuksen 64 artiklan mukaisesti laaditussa luettelossa henkilöistä, jotka on valittu toimimaan välimiespaneelin puheenjohtajana. Talouskumppanuussopimuskomitean puheenjohtaja valitsee kyseisen henkilön nimen arvalla. Näin valittu henkilö tekee päätöksen siitä, täyttääkö puheenjohtaja välimiehiä koskevien menettelysääntöjen vaatimukset. Päätös on lopullinen.

               8.Jos päätöksessä todetaan, ettei puheenjohtaja täytä välimiesmenettelyä koskevissa menettelysäännöissä esitettyjä vaatimuksia, uusi puheenjohtaja valitaan sopimuksen 50 artiklan 3 kohdan mukaisesti.

               9 artikla

               Kuulemiset

               1.Osapuolia ja muita välimiehiä kuultuaan välimiespaneelin puheenjohtaja ilmoittaa osapuolille kuulemisen päivämäärästä, kellonajasta ja paikasta 5 artiklan 1 kohdan mukaisesti määritetyn aikataulun perusteella. Menettelyn logistisesta hallinnosta vastaavan osapuolen on asetettava nämä tiedot julkisesti saataville, jollei 11 artiklasta muuta johdu.

               2.Jolleivat osapuolet toisin sovi, kuuleminen pidetään Brysselissä, jos valituksen tehnyt osapuoli on Norsunluurannikko, ja Abidjanissa, jos valituksen tehnyt osapuoli on Euroopan unioni.

               3.Välimiespaneeli voi järjestää ylimääräisiä kuulemisia, jos osapuolet niin sopivat.

               4.Kaikkien välimiesten on oltava läsnä kuulemisen koko keston ajan.

               5.Seuraavat henkilöt voivat osallistua kuulemiseen riippumatta siitä, onko menettely avoin yleisölle vai ei:

               a)osapuolten edustajat;

               b)osapuolten neuvonantajat;

               c)hallintohenkilöstö, tulkit, kääntäjät ja istuntopöytäkirjojen laatijat;

               d)välimiesten avustajat;

               e)välimiespaneelin sopimuksen 60 artiklan mukaisesti valitsemat asiantuntijat.

               6.Kummankin osapuolen on viimeistään viisi päivää ennen kuulemista toimitettava välimiespaneelille ja toiselle osapuolelle luettelo luonnollisista henkilöistä, jotka esittävät kuulemisessa suullisia väitteitä tai selvityksiä kyseisen osapuolen puolesta, ja muista edustajista tai neuvonantajista, jotka osallistuvat kuulemiseen.

               7.Välimiespaneeli järjestää kuulemisen seuraavassa esitetyllä tavalla ja varmistaa, että sekä valituksen tehneelle osapuolelle että valituksen kohteena olevalle osapuolelle annetaan yhtä paljon aikaa:

               Väite

               a)valituksen tehneen osapuolen väite;

               b)valituksen kohteena olevan osapuolen väite.

               Vastaväite

               a)valituksen tehneen osapuolen vastaus;

               b)valituksen kohteena olevan osapuolen vastaväite.

               8.Välimiespaneeli voi esittää kysymyksiä kummalle tahansa osapuolelle missä tahansa kuulemisen vaiheessa.

               9.Välimiespaneeli laadituttaa kuulemisesta tarkan kirjallisen selostuksen, joka toimitetaan osapuolille viidentoista päivän kuluessa kuulemisen jälkeen. Osapuolet voivat esittää huomautuksensa kirjallisesta selostuksesta viiden päivän kuluessa asiakirjan toimittamisesta, ja välimiespaneeli voi tarkastella tällaisia huomautuksia.

               10.Kumpikin osapuoli voi toimittaa välimiehille ja toiselle osapuolelle kymmenen päivän kuluessa kuulemisesta täydentävän kirjallisen lausuman kuulemisen aikana esille tulleista asioista.

               10 artikla

               Kirjalliset kysymykset

               1.Välimiespaneeli voi esittää milloin tahansa menettelyn aikana kirjallisia kysymyksiä jommallekummalle osapuolista tai niille molemmille. Kummankin osapuolen on saatava jäljennös kaikista välimiespaneelin esittämistä kysymyksistä.

               2.Kumpikin osapuoli myös toimittaa toiselle osapuolelle jäljennöksen välimiespaneelin kysymyksiin antamistaan kirjallisista vastauksista. Kummallakin osapuolella on mahdollisuus toimittaa kirjallisia huomautuksia toisen osapuolen vastaukseen viiden päivän kuluessa kyseisen vastauksen saamisesta.

               11 artikla

               Avoimuus ja luottamuksellisuus

               1.Kummankin osapuolen ja välimiespaneelin on pidettävä luottamuksellisina toisen osapuolen välimiespaneelille toimittamia ja luottamuksellisiksi luokittelemia tietoja. Jos osapuolen välimiespaneelille toimittama lausuma sisältää luottamuksellisia tietoja, kyseinen osapuoli myös toimittaa lausumasta yleisölle julkistettavissa olevan ei‐luottamuksellisen version viidentoista päivän kuluessa kyseisen lausuman toimittamisesta.

               2.Mikään tässä työjärjestyksessä ei estä osapuolta julkistamasta yleisölle omaa kantaansa koskevia lausuntoja, kunhan se ei toisen osapuolen toimittamiin tietoihin viitatessaan paljasta toisen osapuolen luottamuksellisiksi luokittelemia tietoja.

               3.Välimiespaneeli kokoontuu suljetuin ovin silloin, kun toisen osapuolen lausuma ja väitteet sisältävät liikesalaisuuksia. Osapuolten on huolehdittava siitä, että välimiespaneelin istunnot säilyvät luottamuksellisina, kun ne järjestetään suljetuin ovin.

               12 artikla

               Yksipuoliset yhteydet

               1.Välimiespaneeli ei saa tavata osapuolta tai ottaa yhteyttä osapuoleen, jos toinen osapuoli ei ole paikalla.

               2.Välimies ei saa keskustella menettelyn kohteena olevaan asiaan liittyvistä seikoista osapuolen tai osapuolten kanssa muiden välimiesten poissa ollessa.

               13 artikla

               Amicus curiae -lausumat

               1.Osapuolen alueelle sijoittautuneet valtiosta riippumattomat henkilöt voivat toimittaa amicus curiae -lausumia välimiespaneelille 2–5 kohtien mukaisesti.

               2.Jolleivat osapuolet toisin sovi viiden päivän kuluessa välimiespaneelin asettamisesta, välimiespaneeli voi ottaa vastaan oma-aloitteisesti toimitettuja kirjallisia lausumia edellyttäen, että ne on laadittu kymmenen päivän kuluessa välimiespaneelin asettamisesta, että niillä on välitöntä merkitystä välimiespaneelin tarkasteltavana olevan asian kannalta ja että nämä lausumat liitteineen ovat enintään viidentoista konekirjoitussivun mittaisia.

               3.Kuhunkin lausumaan on sisällyttävä sen esittävän luonnollisen tai oikeushenkilön kuvaus sekä kuvaus tämän toiminnan luonteesta ja rahoituslähteestä, ja siinä on mainittava, mikä on kyseisen henkilön intressi välimiesmenettelyssä. Lausuma on laadittava osapuolten valitsemilla kielillä tämän työjärjestyksen 16 artiklan 1 ja 2 kohdan mukaisesti.

               4.Lausumat on toimitettava osapuolille, jotta nämä voivat esittää huomautuksensa. Osapuolet voivat kymmenen päivän kuluessa lausuman toimittamisesta esittää huomautuksensa välimiespaneelille.

               5.Välimiespaneeli luettelee tuomiossaan kaikki vastaanottamansa lausumat, jotka ovat tämän työjärjestyksen mukaisia. Välimiespaneeli ei ole velvollinen käsittelemään tuomiossaan kyseisissä lausumissa esitettyjä väitteitä. Välimiespaneelin on ilmoitettava osapuolille kaikista tällaista lausumista, jotta ne voivat esittää huomautuksiaan.

               14 artikla

               Kiireelliset tapaukset

               Sopimuksen 52 artiklan 2 kohdassa tarkoitetuissa kiireellisissä tapauksissa välimiespaneeli, osapuolia kuultuaan, mukauttaa asianmukaisesti katsomallaan tavalla tässä työjärjestyksessä mainittuja määräaikoja ja ilmoittaa osapuolille tällaisista mukautuksista.

               15 artikla

               Kustannukset

               1.Kumpikin osapuoli maksaa välimiesmenettelyyn osallistumisesta aiheutuvat kulunsa.

               2.Valituksen kohteena oleva osapuoli vastaa välimiesmenettelyn logistisesta hallinnosta, erityisesti kuulemisten järjestämisestä, ja se vastaa kaikista kuulemistilaisuuden logistisesta hallinnosta aiheutuvista kustannuksista. Osapuolet kuitenkin jakavat yhdessä ja tasapuolisesti muut välimiesmenettelystä aiheutuvat hallinnolliset kulut sekä välimiehille ja näiden avustajille maksettavat palkkiot ja kulukorvaukset.

               16 artikla

               Menettelyn, käännösten ja tulkkauksen työkieli

               1.Osapuolet pyrkivät sopimaan yhteisestä työkielestä välimiespaneelimenettelyä varten sopimuksen 50 artiklan 2 kohdassa tarkoitetun kuulemisen aikana ja viimeistään tämän työjärjestyksen 5 artiklan 1 kohdassa tarkoitetussa kokouksessa.

               2.Jos osapuolet eivät pääse sopimukseen yhteisestä työkielestä, kumpikin osapuoli vastaa kirjallisten lausumiensa kääntämisestä toisen osapuolen valitsemalle kielelle, paitsi jos lausumat laaditaan jollakin WTO:n työkielistä. Valituksen kohteena oleva osapuoli järjestää suullisten lausumien tulkkauksen osapuolten valitsemille kielille.

               3.Välimiespaneelin raportit ja välitystuomiot annetaan osapuolten valitsemalla yhdellä tai useammalla kielellä. Jos osapuolet eivät ole sopineet yhteisestä työkielestä, välimiespaneelin väliraportti ja loppuraportti annetaan jollakin WTO:n työkielistä.

               4.Välitystuomioiden kääntämisestä osapuolten valitsemalle kielelle tai valitsemille kielille mahdollisesti aiheutuvat kustannukset jaetaan tasan osapuolten kesken.

               5.Osapuoli voi esittää huomautuksia tämän työjärjestyksen mukaisesti laadittujen asiakirjojen käännösten tarkkuudesta.

               6.Kumpikin osapuoli vastaa kirjallisten lausumiensa käännöskustannuksista. Tuomioiden kääntämisestä mahdollisesti aiheutuvat kustannukset jaetaan tasan osapuolten kesken.

               17 artikla

               Määräaikojen laskeminen

               Kaikkia sopimuksen V osastossa (Riitojen estäminen ja ratkaiseminen) ja tässä työjärjestyksessä asetettuja määräaikoja, myös välimiespaneeleille välitystuomion tiedoksiantoa varten asetettuja määräaikoja, voidaan muuttaa osapuolten yhteisellä suostumuksella, ja ne lasketaan kalenteripäivinä alkaen sitä toimea tai tosiseikkaa seuraavasta päivästä, johon ne viittaavat, jollei toisin täsmennetä.

               18 artikla

               Muut menettelyt

               Tässä työjärjestyksessä mainitut määräajat on mukautettava välimiespaneelin välitystuomion antamisen erityisiin määräaikoihin sopimuksen 54–57 artiklan mukaisissa menettelyissä.

               Liite riitojen ratkaisumenettelyyn

               VÄLIMIEHIÄ KOSKEVAT MENETTELYSÄÄNNÖT

               1 artikla

               Määritelmät

               Näissä menettelysäännöissä tarkoitetaan

               –’välimiehellä’ sopimuksen 50 artiklan mukaisesti asetetun välimiespaneelin jäsentä;

               –’avustajalla’ luonnollista henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;

               –’ehdokkaalla’ henkilöä, jonka nimi on sopimuksen 64 artiklassa tarkoitetussa välimiesten luettelossa ja jonka valitsemista välimieheksi harkitaan sopimuksen 50 artiklan mukaisesti;

               –’sovittelijalla’ luonnollista henkilöä, joka panee toimeen sovittelun sopimuksen 48 artiklan mukaisesti;

               –’henkilöstöllä’ välimiehen osalta muita välimiehen ohjauksessa ja valvonnassa olevia luonnollisia henkilöitä kuin avustajia.

               2 artikla

               Perusperiaatteet

               1.Jokaisen ehdokkaan ja välimiehen on riitojen ratkaisujärjestelmän luotettavuuden ja puolueettomuuden säilyttämiseksi

               a)tutustuttava näihin menettelysääntöihin;

               b)oltava riippumaton ja puolueeton;

               c)vältettävä suoria tai välillisiä eturistiriitoja;

               d)vältettävä käyttäytymästä epäasianmukaisesti ja antamasta vaikutelmaa epäasianmukaisesta käyttäytymisestä tai puolueellisuudesta;

               e)noudatettava tiukkoja käyttäytymissääntöjä; ja

               f)huolehdittava, että hänen toimintaansa eivät vaikuta oman edun tavoittelu, ulkopuolinen painostus, poliittiset näkökohdat, julkiset vaatimukset, uskollisuus osapuolelle tai arvostelun pelko.

               2.Välimies ei saa suoraan eikä välillisesti sitoutua mihinkään velvoitteeseen eikä hyväksyä mitään etua, joka voisi jollakin tavalla estää tai näyttää estävän hänen tehtäviensä asianmukaisen suorittamisen.

               3.Välimies ei saa käyttää asemaansa välimiespaneelissa omien henkilökohtaisten tai yksityisten etujensa ajamiseen. Välimiehen on vältettävä toimia, jotka voivat antaa olettaa, että muilla on erityisasema vaikuttaa häneen.

               4.Välimies ei saa antaa aikaisempien tai nykyisten talous-, liike-, ammatti- tai henkilökohtaisten tai sosiaalisten suhteiden taikka niihin liittyvien velvollisuuksien vaikuttaa käytökseensä tai arvostelukykyynsä.

               5.Välimiehen on vältettävä sellaisia suhteita tai taloudellisia intressejä, jotka todennäköisesti vaikuttavat hänen puolueettomuuteensa tai joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta.

               3 artikla

               Ilmoittamisvelvoitteet

               1.Ennen kuin ehdokkaan valinta välimieheksi voidaan vahvistaa sopimuksen 50 artiklan mukaisesti, ehdokkaan on ilmoitettava kaikki intressit, suhteet tai seikat, jotka voivat vaikuttaa hänen riippumattomuuteensa tai puolueettomuuteensa taikka joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta menettelyn yhteydessä.

               2.Tämän vuoksi ehdokkaan on kaikin kohtuullisesti toteutettavissa olevin toimin pyrittävä selvittämään kyseiset intressit, suhteet ja toimet, mukaan lukien taloudelliset ja ammatilliset tai työ- tai perhesuhteisiin liittyvät intressit, suhteet ja toimet.

               3.Edellä 1 kohdassa määrätty ilmoittamisvelvollisuus on jatkuva velvollisuus ja välimiehen on ilmoitettava kaikki, menettelyn missä tahansa vaiheessa mahdollisesti esille tulevat intressit, suhteet tai toimet.

               4.Ehdokkaan tai välimiehen on ilmoitettava talouskumppanuussopimuskomitealle osapuolten tarkasteltaviksi kaikki näiden menettelysääntöjen todellisia tai mahdollisia rikkomuksia koskevat seikat heti, kun ne tulevat hänen tietoonsa.

               4 artikla

               Välimiesten tehtävät

               1.Hyväksyttyään nimityksensä välimiehen on suoritettava välimiehen tehtävät täsmällisesti ja nopeasti koko menettelyn ajan oikeudenmukaisuutta ja huolellisuutta noudattaen.

               2.Välimiehen on otettava huomioon ainoastaan sellaiset seikat, jotka tulevat esille menettelyssä ja jotka ovat välttämättömiä tuomiota varten, eikä hän saa siirtää tehtäväänsä kenellekään muulle.

               3.Välimiehen on varmistettava kaikin tarvittavin keinoin, että hänen avustajansa ja henkilöstönsä ovat tietoisia näiden menettelysääntöjen 2, 3, 4 ja 6 artiklan säännöistä ja noudattavat niitä.

               5 artikla

               Entisten välimiesten velvollisuudet

               Kaikkien entisten välimiesten on vältettävä toimia, jotka voivat antaa olettaa, että he olivat tehtäviään suorittaessaan puolueellisia tai hyötyivät välimiespaneelin päätöksestä tai tuomiosta.

               6 artikla

               Luottamuksellisuus

               1.Välimies tai entinen välimies ei saa milloinkaan ilmaista tai käyttää menettelyä koskevia tai menettelyn aikana saatuja ei-julkisia tietoja muihin tarkoituksiin kuin kyseistä menettelyä varten, eikä hän saa missään tapauksessa ilmaista tai käyttää edellä mainitun kaltaisia tietoja henkilökohtaisen hyödyn saamiseksi tai hyödyn saamiseksi muille taikka muiden etujen vahingoittamiseksi.

               2.Välimies ei saa ilmaista välitystuomion sisältöä tai osia siitä ennen tuomion julkaisemista sopimuksen 63 artiklan mukaisesti.

               3.Välimies tai entinen välimies ei saa milloinkaan ilmaista välimiespaneelin päätösneuvottelujen sisältöä eikä kenenkään jäsenen mielipidettä.

               7 artikla

               Kulut

               Kunkin välimiehen on pidettävä kirjaa ja annettava osapuolille lopullinen tilitys menettelyyn käytetystä ajasta ja kuluistaan sekä avustajansa ajasta ja kuluista.

               8 artikla

               Sovittelijat

               Näitä menettelysääntöjä sovelletaan soveltuvin osin myös sovittelijoihin.